Nasionale Gesondheidsversekering 'sal voortgaan' | Maroela Media
Die implementering van die regering se Nasionale Gesondheidsversekering (NGV) sal verseker dat 60% van Suid-Afrikaners wat nie mediese fondse kan bekostig nie wel gehaltegesondheidsorg ontvang.
Dr. Aaron Motsoaledi, minister van gesondheid, het Maandag gesê hoe meer mense behandeling ontvang, hoe meer bekostigbaar sal medisyne en gesondheidsorg word.
"Maar in Suid-Afrika doen ons dit andersom. Hulle sê 'hierdie arm mense gaan baie duur wees en ons kan nie die NGV bekostig nie' en hulle wil bly by net 16% van mense wat op 'n mediese fonds is," het Motsoaledi tydens die amptelike opening van Pharmacy Direct se sentrale chroniese resepterings- en verspreidingsentrum (CCMDC) in Midrand.
"Ons moet voortgaan om die massas mense by te voeg en dit is presies wat ons met die NGV gaan doen. Kry meer mense in en jy verbeter die ekonomie. Maar mense hou net aan sê die openbare gesondheidsorgstelsel stort in duie. Dit is oplossings."
Talle organisasies en belangegroepe het reeds hul kommer uitgespreek oor die regering se planne vir die NGV. Van die kritiek is dat die NGV op niks anders as 'n de facto-nasionalisering van Suid-Afrika se gesondheidsorgstelsel neerkom nie. Daar word ook aangevoer dat Suid-Afrika tans 'n ernstige tekort aan belastingbetalers én gesondheidspraktisyns ondervind en dat die land verdere verliese gaan ly as die NGV geïmplementeer word.
Motsoaledi het vroeër gesê die NGV is 'n gesondheidsfinansieringstelsel wat fondse bymekaarmaak om toegang te verleen tot gehaltegesondheidsdienste vir alle Suid-Afrikaners ongeag hul sosio-ekonomiese status.
Motsoaledi het gesê die eerste fase van die NGV was van 2012 tot 2017. Fase 2 sal plaasvind oor 'n tydperk van vyf jaar vanaf 2017 tot 2022, en sal voortgaan met die implementering van inisiatiewe om gesondheidsorg te versterk en die instel van wetgewing en wysigings aan ander wetgewing.
Fase 3 sal plaasvind oor 'n tydperk van vier jaar vanaf 2022 tot 2026, en sal insluit die voortsetting van gesondheidsorgstelsels wat op 'n deurlopende basis versterk word; die mobilisering van addisionele bronne soos goedgekeur deur die kabinet en die selektiewe kontraktering van gesondheidsorgdienste van private verskaffers.
Die NGV is net nog n manier wat hulle verniet gee aan die mense wat nie self wil werk daarvoor nie. Ons (belastingbetalers) dra reeds by tot hul inkomste omdat daar te veel mense en nie genoeg werk is, nou moet ons die sieklikes wat eerder by die huis wil sit en niks doen nog gesond hou ook? Belaglik.
Mnr Motsoaledi julle sal eers die verpleeg personeel sover moet kry om hul werk met empatie te doen ek was nou n rukkie terug in die hosp en daar het n swart vrou wat oorkant my gele het sy het die heelnag gekerm en gekla sy kan nie loop nie en daar was geen nurse insig sy het haar bed natgemaak en sy het heel oopgele die nurses het gele en slaap in die dienskamer toe ek hulle vra of hulle nie vir haar kan help het die een vir my gese sy soek net aandag sy is later die… Lees meer »
Dit sal net soos onderwys werk: almal wat belasting betaal dra by maar word op dieselfde vlak as nie-betalers bedien met swak en ontoereikende dienste. Die wat buite NVG staan gaan net nog meer moet betaal vir privaat dienste.
Die rgering wil almal ewe arm en afhandlik maak.
Nou waarvoor betaal ons belasting?
JULLE STOOM VOORT MET ALLES WAT 'N FLOP IS EN NIE WERK NIE, solank die belastingbetaler net daarvoor moet opdok is alles reg. AL die staatshospitale en fasiliteite is in CHAOS wat beteken julle (die regering )kan nie die mediese sorg hanteer of gehartig nie .. nou wil julle dit NOG GROTER maak, en uitbrei dat die mense wat tans privaatsorg ontvang en dit ook vir hulle opfoeter sodat ALMAL die gemors behandeling van die staat moet ontvang? SKANDELIK … GEHALTEGESONDHEIDSVERSEKERING is wat julle die MASSAS Vertel soos wat julle hulle water en ligte sou gee … dit is 'n… Lees meer »